Аквафобија

Аквафобија () ― неразумен страв од вода.

Аквафобијата се смета за специфична фобија од видот на природна средина во Дијагностичкиот и статистички прирачник за ментални нарушувања. Специфична фобија е интензивен страв од нешто што претставува мала или никаква вистинска опасност. 

 Етимологија 
мини|Аквафобијата е еден од симптомите кај луѓето заразени со беснило.
Правилниот грчки збор за „страв од вода“ е „хидрофобија“, од ὕδωρ (худор), „вода“ὕδωρ, Henry George Liddell, Robert Scott, A Greek-English Lexicon, on Perseus и φόβος (фобос), „страв“.φόβος, Henry George Liddell, Robert Scott, A Greek-English Lexicon, on Perseus Сепак, овој збор долго време се користи за да се однесува конкретно на симптом на подоцнежна фаза на беснило, кое кај луѓето се манифестира како тешкотии при голтање, страв кога се ставаат со течности за пиење и неможност да се задоволи жедта. Стравот или одбивноста кон водата воопшто се нарекува аквафобија.

 Преваленца 
Студија на епидемиолошки податоци од 22 земји со низок, понизок среден, горно среден и висок приход открила дека „стравот од мирна вода или временските настани“ има преваленца од 2,3%, преку сите земји; во Соединетите Држави преваленцата била 4,3%. Во една статија за анксиозни нарушувања, Линдал и Стефансон предложуваат дека аквафобијата може да влијае на дури 1,8% од општото исландско население, или речиси еден од педесет луѓе. Во Соединетите Држави, 46% од возрасните жители на оваа држава се плашат од длабоки води во базените и 64% од длабоки отворени води.

 Манифестација за аквафобија 
Специфичните фобии се вид на анксиозно нарушување во кое лицето може да се чувствува крајно вознемирено или да има напад на паника кога е изложен на предмет од страв. Специфичните фобии се чести ментални нарушувања. 

Психолозите укажуваат дека аквафобијата се манифестира кај луѓето преку комбинација на искуствени и генетски фактори.Lynne L. Hall, Fighting Phobias, the Things That Go Bump in the Mind, FDA Consumer Magazine, Volume 31 No. 2, March 1997 Пет вообичаени причини за аквафобија: инстинктивен страв од давење, доживеан инцидент на личен страв, има презаштитувачки родител со аквафобија, психолошки тешкотии при прилагодување на водата и недостаток на доверба во водата.

Во случајот на 37-годишен професор по медиуми, тој истакна дека неговиот страв првично се претставувал како „тешка болка, придружена со стегање на челото“ и чувство на гушење, дискретни панични напади и намалување на внесот на течности.

 Знаци и симптоми 
Физичките одговори вклучуваат гадење, вртоглавица, вкочанетост, отежнато дишење, зголемено срцебиење, потење и треперење.

Покрај горенаведените знаци и симптоми, некои општи знаци и симптоми што може да се појават како реакција на одредена фобија може да вклучуваат:

 Физички симптоми: треперење, топли бранови или треска, болка или стегање во градите, пеперутки во стомакот, чувство на слабост, сува уста, зуење во ушите, збунетост
 Психолошки симптоми: чувство на страв од губење контрола, несвестица, страв и умирање.

 Третман и студии на случаи 
Неколку опции за третман се:

 Хипноза и систематска десензибилизација - 28-годишна жена, аквафобија од детство, хипноза и систематска десензибилизација во 8-неделна програма од 5 сесии, 2-месечно и 1-годишно следење. 37-годишен маж, 10 години крајна аквафобија (не можела ни вода да пие), 6 сесии на хипнотерапија, терапијата била успешна, немала релапс и 6 месеци следење.

 Поврзано 
 Список на фобии
 Таласофобија ― страв од мориња

 Наводи 

Категорија:Вода
Категорија:Фобии